รัฐบาลไทย-ข่าวทำเนียบรัฐบาล-มท.ประชุมคณะกรรมการนโยบายพัฒนาคุณภาพชีวิตระดับพื้นที่ พชอ. และ พชข. ร่วมกับ สธ. กำหนดเป้าหมายดำเนินงาน ปี 2564-2565 พร้อมยกระดับการขับเคลื่อน พชอ. โดย พชจ.
วันพฤหัสบดีที่ 25 กุมภาพันธ์ 2564
มท.ประชุมคณะกรรมการนโยบายพัฒนาคุณภาพชีวิตระดับพื้นที่ พชอ. และ พชข. ร่วมกับ สธ. กําหนดเป้าหมายดําเนินงาน ปี 2564-2565 พร้อมยกระดับการขับเคลื่อน พชอ. โดย พชจ.
มท.ประชุมคณะกรรมการนโยบายพัฒนาคุณภาพชีวิตระดับพื้นที่ พชอ. และ พชข. ร่วมกับ สธ. กําหนดเป้าหมายดําเนินงาน ปี 2564-2565 พร้อมยกระดับการขับเคลื่อน พชอ. โดย พชจ.
​วันนี้ (25 ก.พ. 2564) เวลา 13.00 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย นายสมคิด จันทมฤก รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธาน การประชุมคณะกรรมการนโยบายพัฒนาคุณภาพชีวิตระดับพื้นที่ ครั้งที่ 1/2564 โดยมี นายแพทย์ยงยศ ธรรมวุฒิ รองปลัดกระทรวงสาธารณสุข เข้าร่วมประชุม พร้อมด้วยหน่วยงานที่เกี่ยวข้อง เพื่อรายงานผลการดําเนินงานที่ผ่านมาของคณะกรรมการพัฒนาคุณภาพชีวิตในระดับอําเภอ (พชอ.) คณะกรรมการพัฒนาคุณภาพชีวิตในระดับเขต (พชข.) รวมทั้งร่วมกันกําหนดเป้าหมายและทิศทางการขับเคลื่อน พชอ. และ พชข. ปี 2564-2565
​นายสมคิด จันทมฤก รองปลัดกระทรวงมหาดไทย กล่าวว่า ตามระเบียบสํานักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ. 2561 กําหนดให้มีคณะกรรมการคณะหนึ่ง เรียกว่า “คณะกรรมการนโยบายพัฒนาคุณภาพชีวิตระดับพื้นที่” ซึ่งมีรัฐมนตรีว่าการกระทรวงมหาดไทย และรัฐมนตรีว่าการกระทรวงสาธารณสุข เป็นที่ปรึกษา ปลัดกระทรวงมหาดไทย เป็นประธานกรรมการ และปลัดกระทรวงสาธารณสุข เป็นรองประธานกรรมการ ทั้งนี้ ภายใต้สถานการณ์การแพร่-ระบาดไวรัสโคโรน่า 2019 (COVID-19) เป็นที่น่าชื่นชมว่าคณะกรรมการพัฒนาคุณภาพชีวิตระดับพื้นที่ ถือเป็นกลไกสําคัญในการขับเคลื่อนการดําเนินงาน “เฝ้าระวัง ควบคุมและป้องกัน” การแพร่ระบาดในระดับพื้นที่ด้วยกลไกการพัฒนาคุณภาพชีวิตระดับอําเภอ (พชอ.) โดย ศบค.อําเภอ ร่วมกับ นายอําเภอ ในฐานะประธาน พชอ. ระดมสรรพกําลังและทรัพยากรจากทุกภาคส่วน เฝ้าระวัง ควบคุมและป้องกัน COVID-19 ผ่านมาตรการต่าง ๆ จนประสบความสําเร็จและสามารถสร้างสุขภาวะให้ชุมชนมีภูมิต้านทานที่เข้มแข็ง ปลอดภัยจากการแพร่ระบาด ฯ พร้อมกันนี้จากผลการดําเนินงานในประเด็นการขับเคลื่อน พชอ.ประจําปี 2563 ในส่วนที่เกี่ยวข้องกับกระทรวงมหาดไทย นั้น พบว่า มีการพัฒนาหรือแก้ไขปัญหาตามบริบทของพื้นที่ จํานวน 1,026 ประเด็น โครงการอันเนื่องมาจากพระราชดําริพระบาทสมเด็จพระวชิรเกล้าเจ้าอยู่หัว จํานวน 983 ประเด็น โครงการอันเนื่องมาจากพระราชดําริของพระบรมวงศานุวงศ์ จํานวน 554 ประเด็น โครงการตามแนวพระราชดําริและหลักปรัชญาของเศรษฐกิจพอเพียง จํานวน 523 ประเด็น การดูแลเด็ก เยาวชน ผู้สูงอายุ ผู้พิการ ผู้ด้อยโอกาส และกลุ่มเปราะบาง จํานวน 468 ประเด็น การป้องกันอุบัติภัยทางถนน จํานวน 417 ประเด็น และการสนับสนุนการขับเคลื่อนโครงการไทยนิยม ยั่งยืน จํานวน 327 ประเด็น ซึ่งสิ่งนี้ย่อมแสดงให้เห็นว่า กลไก พชอ. เป็นกลไกที่มีความสําคัญ และก่อให้เกิดประโยชน์ต่อคนในพื้นที่ และในระดับชาติด้วย
​ด้าน นายแพทย์ยงยศ ธรรมวุฒิ รองปลัดกระทรวงสาธารณสุข กล่าวว่า ผลการดําเนินงานพัฒนาคุณภาพชีวิตระดับอําเภอ ปีงบประมาณ พ.ศ. 2563 นั้น ได้มีคําสั่งแต่งตั้งคณะกรรมการพัฒนาคุณภาพชีวิตระดับอําเภอ (พชอ.) ตามระเบียบสํานักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ. 2561 ครบทุกอําเภอ ครอบคลุมทั้งประเทศ จํานวน 878 อําเภอ และ 50 เขตของกรุงเทพมหานคร ซึ่งจากการขับเคลื่อนการพัฒนาคุณภาพชีวิตอย่างมีสวนร่วมของ พชอ. ครบทุกอําเภอ อย่างน้อยอําเภอละ 2 ประเด็น พบว่า มีการดําเนินงานรวมทั้งสิ้น 2,706 โครงการ โดยมีประเด็นการขับเคลื่อน ดังนี้ 1. การจัดการขยะและสิ่งแวดล้อม จํานวน 554 อําเภอ 2. ผู้สูงอายุ ผู้พิการ ผู้ยากไร้และผู้เปราะบาง จํานวน 502 อําเภอ 3. อุบัติเหตุ จํานวน 479 อําเภอ 4. อาหารปลอดภัย เกษตรปลอดสารเคมี จํานวน 264 อําเภอ 5. แม่และเด็ก พัฒนาการเด็ก และวัยรุ่น จํานวน 232 อําเภอ 6. โรคติดต่อ จํานวน 180 อําเภอ 7. โรคไม่ติดต่อ (Non-communicable diseases หรือ NCDs) จํานวน 170 อําเภอ และ 8. ยาเสพติด จํานวน 164 อําเภอ ซึ่งเป็นการบูรณาการและระดมทรัพยากร บุคลากร งบประมาณ และภารกิจ ภายใต้อํานาจหน้าที่ของแต่ละหน่วยงานของรัฐที่มีอยู่ในอําเภอ ทั้งจากภาครัฐ ภาคเอกชน และภาคประชาชน ตามความเหมาะสมกับสภาพข้อเท็จจริงและสภาพปัญหาในพื้นที่
​จากนั้น ที่ประชุมได้มีการหารือเสนอปรับเป้าหมายการดําเนินงาน พชอ. และ พชข. ปี 2564-2565 โดยกําหนดให้มีนโยบาย 7 ข้อสําคัญ ดังนี้ 1. โครงการพระราชดําริและหลักปรัชญาของเศรษฐกิจพอเพียง 2. โครงการพระราชดําริ ในพระบาทสมเด็จพระเจ้าอยู่หัว รัชกาลที่ 10 เช่น โครงการจิตอาสาพระราชทานตามแนวพระราชดําริ “เราทําความ ดี ด้วยหัวใจ” 3. โครงการในพระบรมวงศานุวงศ์ 4. การดูแล เด็ก เยาวชน ผู้สูงอายุ ผู้พิการ ผู้ด้อยโอกาส และผู้เปราะบาง 5. การดูแลประชาชนจากการแพร่ระบาดของ COVID-19 6. การป้องกันอุบัติภัยทางถนน และ 7. การพัฒนาและแก้ปัญหาตามบริบทพื้นที่ ภายใต้การบูรณาการการดําเนินงานของ พชอ. และ พชข. ร่วมกับ กระทรวงมหาดไทย กระทรวงสาธารณสุข กระทรวงพัฒนาสังคมและความมั่นคงของมนุษย์ และหน่วยงานอื่น ๆ เช่น กระทรวงศึกษาธิการ และสํานักงานกองทุนสนับสนุนการสร้างเสริมสุขภาพ (สสส.) เป็นต้น พร้อมยกระดับการขับเคลื่อน พชอ. โดยจัดตั้งคณะกรรมการพัฒนาคุณภาพชีวิตระดับจังหวัด (พชจ.) ขึ้น โดยมีผู้ว่าราชการจังหวัดเป็นประธาน และให้มีการปรับเปลี่ยนอนุกรรมการ จากเดิม 3 คณะ คือ 1. คณะอนุกรรมการขับเคลื่อนการพัฒนาคุณภาพชีวิตระดับพื้นที่ 2. คณะอนุกรรมการการติดตามประเมินผลและเสริมพลังการพัฒนาคุณภาพชีวิตระดับพื้นที่ และ 3. คณะอนุกรรมการสื่อสารและประชาสัมพันธ์การพัฒนาคุณภาพชีวิตระดับพื้นที่ โดยให้แต่งตั้งเป็นคณะอนุกรรมการขับเคลื่อนและสนับสนุนการพัฒนาคุณภาพชีวิตระดับพื้นที่ (พชอ./พชข.) เพียงคณะเดียว เพื่อให้เกิดความคล่องตัวในการดําเนินงาน และบูรณาการ ตลอดจนลดความซ้ําซ้อนในตัวบุคคลผู้ทํางานในแต่ละคณะด้วย